Ričardas Patapavičius

Ričardas Patapavičius (g. 1955 m. sausio 21 d. Kaune) – Lietuvos mokslininkas, ornitologas, Lietuvos paukščių žiedavimo centro vadovas nuo 1978 m., Lietuvos ornitologų draugijos tarybos narys.

 Biografija 
1973 m. baigė Kauno 21-ąją vidurinę mokyklą, 1978 m. – VU Gamtos mokslų fakultetą, kur įgijo biologo-zoologo specialybę. 1981–1989 m. parašė 10 informacinių knygelių – „Žiedavimas Lietuvoje 1979“, „Žiedavimas Lietuvoje 1980“ ir t. t. (iki 1988 m.). Paskelbė 20 mokslinių, apie 150 mokslo populiarinimo ir informacinių straipsnių.

 Šaltiniai 
 Tamara Arnastauskienė, Algimantas Jakimavičius. Lietuvos zoologai XVIII–XX a. – Vilnius: Ekologijos institutas, 1997. – ISBN 9986-443-11-3.

Kategorija:Lietuvos zoologai